
La raïzon du pié fô l’è teti la mèyeu ;


Min no z’alin vouo le moutrâ piôre.


On n’agné bèyeve onna bouone ivoueu hlâre, din le torin.


L’âruvè on leü, adon, kè la fan in se loua, l’atreye


Kô té rin se ardi dè vèni troblâ mon n’ivoueu.


Sin li, tè le faraï payé tchê, t’in garante !


Mouseu le leü, i fô pâ vouo z’ingrïndjé dïnse !


I vouo fô aradâ kè ie bèye d’ivoueu din le torin,


mi a vin pâ in dézo dé vouo è kè dïnse, l’é pâ pouosible kè ie pouezese troblâ voutr’ivoueu ! 


Te la troble, è ie si kè l’an pasâ, t’â dè dè mô, dè mè !


Kemin l’ôrâye pouosu le fire ?


L’an pasô, l’ére pâ né, ie tète inkouo ma mire !


Se l’é pâ tè, l’è ton frâre !


I’é rin dé frâre !


I l’é kârkon di tchio, kâ vouo mè fide tchui dè mizére :


vouo, vô bardjé é vô tsïn !


I m’on tchui de : i fô kè te tè vindjese !


Li dèsu, le leu le prin è sin fire dè ka dè gnou, le mine u fon di dzeu è le medze !





Adaptation en patois de Leytron de la fable de Jean de la Fontaine :


Le Loup et l’Agneau”

